ང་རང་ཁྲིད་སྟེགས་ལས་ཁ་མར་འཁོར་ན།ཡིད་འཚབ་པའམ།ངོ་གནོངས་པ་སོགས་ཀྱི་ཚོར་བ་གང་ཡང་མི་འདུགདེ་ནི་ང་རང་སློབ་ཆེན་ན་ཡོད་དུས།ཧོལ་རྒྱུག་ཟེར་ན་འདྲ།གསར་བུའི་སྙིང་སྟོབས་ཟེར་ན་ཆོགགླེན་རྟགས་ཚ་པོ་ཟེར་ན་རུང་།གང་ལྟར་རྒྱུན་པར་བགྲོ་གླེང་ཚོགས་འདུ་དང་གཏམ་བཤད་འགྲན་སྡུར།རང་མོས་གླེང་སྟེགས་སོགས་ཀྱི་གར་སྟེགས་ནས་གོ་སྐབས་དམ་འཛིན་བྱས་ཏེ་རང་གི་ལྟ་ཚུལ་དང་བསམ་བློ་བཤད་མྱོང་བའི་དྲིན་ཡིན་རྒྱུ་རེད།ད་ནི་ང་རང་སྐད་ཆ་བཤད་པར་འཛེམ་དོགས་མི་འདུགདེ་བས་ཁྲིད་སྟེགས་སྟེང་ནས་ཁ་མར་འཁོར་ཏེ་སློབ་ཁྲིད་གནང་དུས་རང་གི་ནུས་པ་དེ་ཕྱི་ལ་འདོན་ཐུབ་པའི་སྣང་བ་ཡང་ཡང་སྐྱེས་པས་ངས་དེ་སྔོན་གྱི་གར་སྟེགས་དེ་གའི་རིན་ཐང་དང་བཀའ་དྲིན་ཚོར།